tádidaṃ cákṣuḥ sr̥ṣṭámāvírabubhūṣanníruktataram mūrtátaraṃ tádātmā́namánvaichattattápo'tapyata tatprā́mūrchattatṣáṭtriṃśataṃ sahásrāṇyapaśyadātmáno'gnī́narkā́ścakṣurmáyāṃścakṣuścítaste cákṣuṣaivā́dhīyanta cákṣuṣācīyanta cákṣuṣaiṣu gráhā agrr̥hyanta cákṣuṣāstuvata cákṣuṣāśaṃsanyatkíṃ ca yajñe kárma kriyáte yatkíṃ ca yajñíyaṃ karma cákṣuṣaiva téṣu táccakṣurmáyeṣu cakṣuścítsu cakṣurmáyamakriyata tadyatkíṃ cemā́ni bhūtā́ni cákṣuṣā paśyánti téṣāmeva sā kŕ̥tistā́nevā́dadhati tā́ṃścinvanti téṣu gráhāngr̥hṇanti téṣu stuvate téṣu śaṃsantyetā́vatī vai cákṣuṣo víbhūtiretā́vatī vísr̥ṣṭiretā́vaccákṣuḥ ṣáṭtriṃśa